Elektron texnologiyalardan foydalanish tartibi takomillashtirilishi munosabati bilan O‘zbekiston Respublikasi Hukumatining ayrim qarorlariga qo‘shimchalar kiritish to‘g‘risida

O‘zbekiston Respublikasi Prezidentining 2019-yil 22-fevraldagi PF-5671-son Farmoni va 2019-yil 29-maydagi PQ-4344-son qaroriga muvofiq Vazirlar Mahkamasi qaror qiladi:
 1. O‘zbekiston Respublikasi Hukumatining ilovaga muvofiq ayrim qarorlariga qo‘shimchalar kiritilsin.
 2. O‘zbekiston Respublikasi Elektron texnologiyalarini rivojlantirish markazi manfaatdor vazirliklar va idoralar bilan birgalikda o‘zlari qabul qilgan normativ-huquqiy hujjatlarni bir oy muddatda ushbu qarorga muvofiqlashtirsin.
 3. Mazkur qarorning bajarilishini nazorat qilish O‘zbekiston Respublikasi Bosh vazirining moliya-iqtisodiyot va kambag‘allikni qisqartirish masalalari bo‘yicha o‘rinbosari — O‘zbekiston Respublikasi iqtisodiy taraqqiyot va kambag‘allikni qisqartirish vaziri J.A. Qo‘chqorov zimmasiga yuklansin.
 1. Vazirlar Mahkamasining “O‘zbekiston Respublikasi boj chegarasidan olib o‘tiladigan harbiy yuklarni boj poshlinalari va yig‘imlaridan ozod qilish to‘g‘risida” 1994-yil 18-yanvardagi 12-son qarorida:
 a) 1-band “Davlat xavfsizlik xizmati” so‘zlaridan keyin “, Elektron texnologiyalarini rivojlantirish markazi” so‘zlari bilan to‘ldirilsin;
 b) 2-band “Davlat xavfsizlik xizmati” so‘zlaridan keyin “, Elektron texnologiyalarini rivojlantirish markazi” so‘zlari bilan to‘ldirilsin;
 v) 4-bandning birinchi xatboshisi “Davlat xavfsizlik xizmati” so‘zlaridan keyin “, Elektron texnologiyalarini rivojlantirish markazi” so‘zlari bilan to‘ldirilsin.
 2. Vazirlar Mahkamasining “Harbiy xizmatchilar va harbiy majburiyatli shaxslarning, oddiy askarlar hamda boshliqlar tarkibiga kiruvchi shaxslarning davlat majburiy shaxsiy sug‘urtasi to‘g‘risida” 1994-yil 26-yanvardagi 38-son qarorida (O‘zbekiston Respublikasi QT, 1994-y., 1-son, 6-modda):
 a) 1-bandda:
 ikkinchi xatboshi “Davlat xavfsizlik xizmatiga” so‘zlaridan keyin “, Elektron texnologiyalarini rivojlantirish markaziga” so‘zlari bilan to‘ldirilsin;
 uchinchi xatboshi “Davlat xavfsizlik xizmati” so‘zlaridan keyin “, Elektron texnologiyalarini rivojlantirish markazi” so‘zlari bilan to‘ldirilsin;
 b) 4.2-bandning ikkinchi xatboshisi “Davlat xavfsizlik xizmati” so‘zlaridan keyin “, Elektron texnologiyalarini rivojlantirish markazi” so‘zlari bilan to‘ldirilsin.
 3. Vazirlar Mahkamasining “O‘zbekiston Respublikasi fuqarolarini harbiy ro‘yxatga olish to‘g‘risidagi nizomni tasdiqlash haqida” 2003-yil 4-martdagi 119-son qaroriga (O‘zbekiston Respublikasi QT, 2003-y., 3-son, 21-modda) ilovaning 5-bandida:
 a) ikkinchi xatboshi “Favqulodda vaziyatlar vazirligi” so‘zlaridan keyin “, Elektron texnologiyalarini rivojlantirish markazi” so‘zlari bilan to‘ldirilsin;
 b) to‘rtinchi xatboshi “Favqulodda vaziyatlar vazirligi” va “Favqulodda vaziyatlar vazirining” so‘zlaridan keyin tegishincha “, Elektron texnologiyalarini rivojlantirish markazi” va “, Elektron texnologiyalarini rivojlantirish markazi boshlig‘ining” so‘zlari bilan to‘ldirilsin.
 4. Vazirlar Mahkamasining “Avtomobil benzini sotib olish bo‘yicha ilgari berilgan imtiyozlar o‘rniga shaxslarning ayrim toifalariga oylik pul kompensatsiyalari to‘lovlari joriy etish to‘g‘risida” 2006-yil 30-oktabrdagi 223-son qaroriga (O‘zbekiston Respublikasi QT, 2006-y., 10-son, 79-modda) 1-ilovaning 7 va 9-bandlari “Davlat xavfsizlik xizmati” so‘zlaridan keyin “, Elektron texnologiyalarini rivojlantirish markazi” so‘zlari bilan to‘ldirilsin.
 6. Vazirlar Mahkamasining “Davlat va xo‘jalik boshqaruvi organlari, mahalliy davlat hokimiyati organlari xodimlarining xizmat guvohnomasi to‘g‘risidagi namunaviy nizomni tasdiqlash haqida” 2012-yil 5-yanvardagi 2-son qaroriga (O‘zbekiston Respublikasi QHT, 2012-y., 1-son, 7-modda) ilovada:
 a) 3-band “Tashqi ishlar vazirligi” so‘zlaridan keyin “, Elektron texnologiyalarini rivojlantirish markazi” so‘zlari bilan to‘ldirilsin;
 b) 22-bandning ikkinchi xatboshisi “Davlat xavfsizlik xizmati” so‘zlaridan keyin “, Elektron texnologiyalarini rivojlantirish markazi” so‘zlari bilan to‘ldirilsin.
 7. Vazirlar Mahkamasining “Davlat yong‘in nazorati to‘g‘risidagi nizomni tasdiqlash haqida” 2013-yil 4-oktabrdagi 272-son qaroriga (O‘zbekiston Respublikasi QT, 2013-y., 10-son, 70-modda) 1-ilovaning 28-bandi “Davlat xavfsizlik xizmati” so‘zlaridan keyin “, Elektron texnologiyalarini rivojlantirish markazi” so‘zlari bilan to‘ldirilsin.
 8. Vazirlar Mahkamasining “Huquqiy axborotni tarqatish va undan foydalanishni ta’minlash to‘g‘risida”gi O‘zbekiston Respublikasi Qonunini amalga oshirish chora-tadbirlari to‘g‘risida” 2017-yil 22-dekabrdagi 1013-son qaroriga (O‘zbekiston Respublikasi QT, 2017-y., 12-son, 299-modda) 1-ilovaning 1-bo‘limi quyidagi mazmundagi 24-band bilan to‘ldirilsin:
 “24. O‘zbekiston Respublikasi Elektron texnologiyalarini rivojlantirish markazi”.